text: Aids Abeba | eti0pia, al cel amb diamants...
  « la dona i la "global gag rule"
  arca vs adic: on són les administracions i el seu suport? »
  Aids Abeba
  Mirant vídeos de la capital etíop al youtube, vaig començar a llegir els comentaris, que solen acabar en converses, i als que som molt aficionat. En aquest cas, la conversa no era amigable, i a més d'ofensius, els comentaris eren molt insultants. Però el pitjor era que les xifres i estadístiques que donava sonaven prou aproximades i reals, i sempre, referint-se a la ciutat més important del país, amb el nom canviat a Aids Abeba. No era la primera vegada que el sentia, i de fet les persones que l'utilitzen són sovint viatgers de raça blanca que gaudeixen de jugar a una nova versió de la ruleta rusa, o això supòs, perquè a mi em costa molt entendre certes actituds, i casi sempre tir cap a la més irracional, ja que és la més humana possiblement.
  El fet de tenir un lloc amb aquest nom ja és un indicatiu prou important del que està passant per allà. Fa mal llegir aquestes coses, però està clar que Addis és una de les capitals mundials de la sida.
  Per a acabar d'arreglar-ho, comentaven que el president Menawi havia retirat els pobres del carrer per a les celebracions del mil·leni (sempre segons el calendari etíop) amb la idea de netejar la imatge de la ciutat per als visitants farangis en especial. La conversa seguia amb una resposta que anava així aproximadament: "si van treure els pobres del carrer, no degué quedar ningú!" <!–
  This entry was posted on Novembre 13, 2007 at 4:11 am and is filed under General.	You can follow any responses to this entry through the RSS 2.0 feed. You can leave a response, or trackback from your own site.